सर्दियों की एक खूब ठंडी भोर में, जब रात भर से पड़ती ओस से घास भारी होने लगती है, जब अपने घोंसले में सिकुड़ती चिड़िया बस किसी तरह से सुबह हो जाने का इंतजार करती है, जब रात भर की कठिन ड्यूटी पूरी करने के बाद चांद की पलकें भी झपकने लगती हैं, ठीक उसी समय अपने दड़बे में दुबका मुर्गा जोरों से चिल्ला कर, शोर मचाकर, अपने उल्लास को प्रकट करता है। कुकड़ू कूं। जी हां मैं हूं। कुकड़ूं कूं। मैं हूं। मैं हूं।